Oficialusis leidinys L 097 , 12/04/1999 p. 0082 - 0097



Komisijos Direktyva 1999/18/EB 1999 m. kovo 18 d. derinanti su technikos pažanga Tarybos Direktyvą 76/762/EEB dėl motorinių transporto priemonių priekinių rūko žibintų ir tų žibintų kaitinimo lempučių (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Europos Parlamento ir Tarybos direktyva 98/91/EB [2], ypač į jos 13 straipsnio 2 dalį, atsižvelgdama į 1976 m. birželio 27 d. Tarybos direktyvą 76/762/EEB dėl valstybių narių įstatymų, reglamentuojančių motorinių transporto priemonių ir jų priekabų priekinius rūko žibintus ir tų žibintų kaitinimo lemputes, suderinimo [3], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 10 straipsnį, (1) kadangi Direktyva 76/762/EEB – tai viena iš atskirųjų direktyvų, reglamentuojančių Direktyva 70/156/EEB nustatytą EB tipo patvirtinimo tvarką, todėl Direktyvai 76/762/EEB galioja Direktyvos 70/156/EEB nuostatos dėl transporto priemonių sistemų, sudėtinių dalių ir atskirųjų techninių mazgų; (2) kadangi, laikantis Direktyvos 70/156/EEB 3 straipsnio 4 dalies ir 4 straipsnio 3 dalies reikalavimų, prie kiekvienos atskirosios direktyvos reikia pridėti informacinį dokumentą ir pagal Direktyvos 70/156/EEB VI priede pateiktą pavyzdį išduotą tipo patvirtinimo liudijimą, kad tą tipo patvirtinimą būtų galima kompiuterizuoti; kadangi todėl reikia atitinkamai iš dalies pakeisti Direktyvoje 76/762/EEB pateiktą tipo patvirtinimo liudijimą; (3) kadangi šias procedūras reikia supaprastinti, kad būtų išlaikytas Direktyvos 70/156/EEB 9 straipsnio 2 dalyje nurodytas tam tikrų atskirųjų direktyvų ir atitinkamų Jungtinių Tautų Europos ekonomikos komisijos (JT/EEK) reglamentų lygiavertiškumas tais atvejais, kai tie reglamentai iš dalies pakeičiami; kadangi, įgyvendinant pirmąjį etapą, Direktyvos 76/762/EEB techninius reikalavimus reikia pakeisti nustatytaisiais JT/EEK reglamente Nr. 19, naudojant dalinių nuorodų metodą; (4) kadangi būtina užtikrinti, kad būtų laikomasi Tarybos direktyvos 76/756/EEB [4] su paskutiniais pakeitimais, padarytais Komisijos direktyva 97/28/EB [5], ir Tarybos direktyvos 76/761/EEB [6] su paskutiniais pakeitimais, padarytais Komisijos direktyva 1999/17/EB [7], reikalavimų; (5) kadangi šioje direktyvoje pateiktos priemonės atitinka Direktyva 70/156/EEB įkurto Derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 76/762/EEB iš dalies keičiama taip: 1. Pavadinimas pakeičiamas taip: "dėl valstybių narių įstatymų, reglamentuojančių motorinių transporto priemonių priekinius rūko žibintus, suderinimo." 2. 1 straipsnio 1 dalis pakeičiama taip: "1. Kiekviena valstybė narė EB sudėtinės dalies tipo patvirtinimą suteikia tam galinio rūko žibinto tipui, kuris atitinka atitinkamuose prieduose nustatytus konstrukcijos ir patikros reikalavimus." 3. 2 straipsnio 1 dalis pakeičiama taip: "To priekinio rūko žibinto tipo, kurį valstybės narės patvirtina pagal 1 straipsnį, gamintojui valstybės narės suteikia EB sudėtinės dalies tipo patvirtinimo ženklą, kurio pavyzdys pateiktas I priedo 3 priedėlyje." 4. 4 straipsnis pakeičiamas taip: "4 straipsnis Valstybių narių kompetentingosios valdžios institucijos Direktyvos 70/156/EEB 4 straipsnio 6 dalyje nustatyta tvarka informuoja viena kitą apie kiekvieną pagal šios direktyvos nuostatas jų suteiktą, atsisakytą suteikti ar panaikintą patvirtinimą." 5. 9 straipsnis pakeičiamas taip: "9 straipsnis Šioje direktyvoje "transporto priemonė" – tai bet kuri transporto priemonė, skirta naudoti kelyje, su kėbulu arba be jo, turinti bent keturis ratus, kurios maksimalus konstrukcinis greitis yra daugiau kaip 25 km/h, bei jos priekabos, išskyrus transporto priemones, važiuojančias bėgiais, žemės ūkio ir miško pramonės traktorius ir visas judriąsias mašinas." 6. Priedai pakeičiami šios direktyvos priedų tekstu. 2 straipsnis 1. Nuo 1999 m. spalio 1 d. arba, jei 3 straipsnyje minėtų tekstų paskelbimas atidedamas po 1999 m. balandžio 1 d., – po šešių mėnesių nuo tų tekstų paskelbimo faktinės datos, valstybės narės negali: - atsisakyti suteikti transporto priemonės arba priekinio rūko žibinto EB tipo patvirtinimą ar nacionalinį tipo patvirtinimą, arba - uždrausti registruoti, parduoti ar pradėti eksploatuoti transporto priemones, arba parduoti ar pradėti eksploatuoti priekinius rūko žibintus, dėl priežasčių, susijusių su priekiniais rūko žibintais, jei tie priekiniai rūko žibintai atitinka Direktyvos 76/762/EEB reikalavimus su šia direktyva padarytais pakeitimais ir jei transporto priemonėse jie įrengti laikantis Direktyvos 76/756/EEB reikalavimų. 2. Nuo 2000 m. balandžio 1 d. valstybė narės: - daugiau nesuteikia EB tipo patvirtinimo, ir - gali atsisakyti suteikti nacionalinį tipo patvirtinimą bet kuriam transporto priemonės tipui dėl priežasčių, susijusių su priekiniais rūko žibintais, taip pat bet kuriam priekinio rūko žibinto tipui, jei nesilaikoma Direktyvos 76/762/EEB reikalavimų su šia direktyva padarytais pakeitimais. 3. Nuo 2001 m. balandžio 1 d. Direktyvos 76/762/EEB reikalavimai su šia direktyva padarytais pakeitimais, susiję su priekiniais rūko žibintais kaip su sudėtinėmis dalimis, taip pat taikomi įgyvendinant Direktyvos 70/156/EEB 7 straipsnio 2 dalies nuostatas. 4. Nežiūrint į tai, kas pasakyta 2 ir 3 dalyse, valstybės narės priekiniams rūko žibintams gali ir toliau suteikti atsarginių dalių EB tipo patvirtinimą ir leisti juos parduoti bei pradėti eksploatuoti, laikantis Direktyvoje 76/762/EEB anksčiau nustatytos tvarkos, jei šie priekiniai rūko žibintai: - skirti montuoti jau naudojamose transporto priemonėse, ir - atitinka minėtos direktyvos reikalavimus, galiojusius tuo metu, kai tos transporto priemonės buvo pirmą kartą užregistruotos. 3 straipsnis II priedo 1 punkte nurodytos JT/EEK reglamento Nr. 19 dalys ir priedai bus paskelbti Europos Bendrijų oficialiajame leidinyje iki 1999 m. balandžio 1 d. 4 straipsnis 1. Valstybės narės priima įstatymus ir kitus teisės aktus, kurie, įsigalioję iki 1999 m. spalio 1 d., įgyvendina šią direktyvą; tačiau jei 3 straipsnyje minėtų tekstų paskelbimas atidedamas po 1999 m. balandžio 1 d., valstybės narės šį įsipareigojimą įgyvendina po šešių mėnesių nuo tų tekstų paskelbimo faktinės dienos. Apie tai jos nedelsdamos praneša Komisijai. Šias priemones jos taiko nuo 1999 m. spalio 1 d. arba, jei 3 straipsnyje minėtų tekstų paskelbimas atidedamas po 1999 m. balandžio 1 d., – praėjus šešiems mėnesiams nuo tų tekstų paskelbimo faktinės dienos. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus. 5 straipsnis Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 6 straipsnis Ši direktyva skirta valstybėms narėms. Priimta Briuselyje, 1999 m. kovo 18 d. Komisijos vardu Martin Bangemann Komisijos narys [1] OL L 42, 1970 2 23, p. 1. [2] OL L 11, 1999 1 16, p. 25. [3] OL L 262, 1976 9 27, p. 122. [4] OL L 262, 1976 9 27, p. 1. [5] OL L 171, 1997 6 30, p. 1. [6] OL L 262, 1976 9 27, p. 96. [7] Žr. šio Oficialiojo leidinio p. 45. -------------------------------------------------- PRIEDAS " PRIEDŲ SĄRAŠAS I PRIEDAS: | Tipo patvirtinimo administracinės nuostatos | 1 priedėlis: | Informacinis dokumentas | 2 priedėlis: | Tipo patvirtinimo liudijimas | 3 priedėlis: | EB sudėtinės dalies tipo patvirtinimo ženklo pavyzdžiai | II PRIEDAS: | Techniniai reikalavimai | I PRIEDAS TIPO PATVIRTINIMO ADMINISTRACINĖS NUOSTATOS 1. PARAIŠKA EB SUDĖTINĖS DALIES TIPO PATVIRTINIMO LIUDIJIMUI GAUTI 1.1. Paraišką priekinio rūko žibinto EB sudėtinės dalies tipo patvirtinimo pagal Direktyvos 70/156/EEB reikalavimus liudijimui gauti pateikia gamintojas. 1.2. Informacinio dokumento pavyzdys pateiktas 1 priedėlyje. 1.3. Tipo patvirtinimo bandymus atliekančiam techninės priežiūros centrui reikia pateikti: 1.3.1. du pavyzdžius su rekomenduojama naudoti lempa ar lempomis; 1.3.2. plastiko medžiagos, iš kurios pagaminti lęšiai, bandymams atlikti: 1.3.2.1. trylika lęšių; 1.3.2.1.1. vietoje šešių lęšių galima pateikti šešis ne mažesnio kaip 60 mm x 80 mm dydžio medžiagos pavyzdžius, kurių išorinis paviršius yra plokščias arba išgaubtas ir kurie ties viduriu turi pakankamai plokščią plotą (išlinkio spindulys ne mažesnis kaip 300 mm), kurio dydis yra ne mažesnis kaip 15 mm x 15 mm); 1.3.2.1.2. visi pateikti lęšiai ar medžiagos pavyzdžiai turi būti pagaminti tuo gamybos metodu, kuris naudojamas masinei gamybai; 1.3.2.2. atšvaitą, prie kurio galima pritvirtinti lęšius, laikantis gamintojo nurodymų. 1.3.3. Kartu su lęšius ir dangas (jei naudojamos) sudarančių medžiagų, savybių aprašymu reikia pateikti tų medžiagų ir dangų bandymo ataskaitas, jei tie bandymai jau buvo atlikti. 2. ŽYMĖJIMAS 2.1. Ant EB sudėtinės dalies tipo patvirtinimui pateiktų įtaisų turi būti: 2.1.1. gamintojo prekės pavadinimas ar ženklas; 2.1.2. jei tai žibintai su keičiamais šviesos šaltiniais: informacija apie leidžiamų naudoti kaitrinių lempų tipą (tipus); 2.1.3. jei tai žibintai su nekeičiamais šviesos šaltiniais: informacija apie nominaliąją įtampą voltais ir galią vatais. 2.2. Ženklai turi būti aiškiai matomi ir nenusitrinantys, jie turi būti ant šviesą spinduliuojančio įtaiso paviršiaus arba ant vieno iš šviesą spinduliuojančių paviršių. Įtaisą sumontavus transporto priemonėje, ženklai turi būti matomi iš išorės. 2.3. Ant kiekvieno įtaiso turi būti pakankamai vietos sudėtinės dalies tipo patvirtinimo ženklui. Jam skirta vieta turi būti parodyta 1 priedėlyje nurodytame brėžinyje. 3. EB SUDĖTINĖS DALIES TIPO PATVIRTINIMO SUTEIKIMAS 3.1. Jei atitinkami reikalavimai yra įvykdyti, suteikiamas Direktyvos 70/156/EEB 4 straipsnio 3 dalyje, o tam tikrais atvejais – 4 straipsnio 4 dalyje nurodytas EB tipo patvirtinimas. Pastaba: Nė viena šios direktyvos nuostata netrukdo valstybei narei uždrausti naudoti žibinto, kuriame panaudotas lęšis, pagamintas iš šioje direktyvoje nustatyta tvarka patvirtintos medžiagos, ir priekinio žibinto mechaninio valymo įtaiso (su valytuvais) junginį. 3.2. EB tipo patvirtinimo liudijimo pavyzdys pateiktas 2 priedėlyje. 3.3. Kiekvienam patvirtintam priekinių rūko žibintų tipui Direktyvos 70/156/EEB VII priede nustatyta tvarka suteikiamas patvirtinimo numeris. Ta pati valstybė narė negali to paties numerio suteikti kitokiam priekiniam rūko žibintui. 3.4. Jei prašoma suteikti apšvietimo ir šviesos signalinio įtaiso, į kurį įeina priekinis rūko žibintas ir kiti žibintai, EB sudėtinės dalies tipo patvirtinimą, gali būti suteikiamas vienas tipo patvirtinimo numeris, tačiau su sąlyga, jei tas priekinis rūko žibintas atitinka šios direktyvos reikalavimus ir jei kiekvienas žibintas, esantis apšvietimo ir šviesos signalinio įtaiso, kuriam prašoma suteikti EB sudėtinės dalies tipo patvirtinimą, dalimi, atitinka jį reglamentuojančios atskirosios direktyvos reikalavimus. 4. EB SUDĖTINĖS DALIES TIPO PATVIRTINIMO ŽENKLAS 4.1. Be 2.1 punkte minėtų ženklų, ant kiekvieno šioje direktyvoje nustatyta tvarka patvirtinto priekinio rūko žibinto turi būti EB sudėtinės dalies tipo patvirtinimo ženklas. 4.2. Šį ženklą sudaro: 4.2.1. stačiakampis, kuriame įrašyta raidė "e", po kurios eina sudėtinės dalies tipo patvirtinimą suteikusios valstybės narės skiriamasis skaičius ar raidės: Vokietija – l Prancūzija – 2 Italija – 3 Nyderlandai – 4 Švedija – 5 Belgija – 6 Ispanija – 9 Jungtinė Karalystė – 11 Austrija – 12 Liuksemburgas – 13 Suomija – 17 Danija – 18 Portugalija – 21 Graikija – 23 Airija – IRL; 4.2.2. netoli stačiakampio esantis "bazinis patvirtinimo numeris" yra Direktyvos 70/156/EEB VII priede nurodyto tipo patvirtinimo numerio 4 segmentas, prieš kurį rašomi du skaičiai, nurodantys paskutinio svarbaus Direktyvos 76/762/EEB techninio pakeitimo, padaryto iki EEB tipo patvirtinimo suteikimo dienos, eilės numerį. Šioje direktyvoje eilės numeris yra 02; 4.2.3. šie papildomi simboliai: 4.2.3.1. raidė "B"; 4.2.3.2. ant priekinių rūko žibintų, kurių lęšis pagamintas iš plastiko medžiagos, šalia 4.2.3.1 punkte nurodyto simbolio turi būti raidžių grupė "PL"; 4.2.3.3. kiekvienu atveju 3.2 punkte minėtame tipo patvirtinimo liudijime turi būti nurodytas tam tikras darbo režimas, kuris buvo naudojamas pagal 4 priedo [1] 1.1.1.1 punkto nuostatas atliekamų bandymų metu, bei 4 priedo [2] 1.1.1.2 punkte nurodyta leistinoji įtampa voltais. Atitinkamais atvejais šis įtaisas žymimas taip: Ant šios direktyvos reikalavimus atitinkančių mazgų, suprojektuotų taip, kad vieną funkciją atliekanti kaitrinė lempa (–os) negalėtų įsižiebti kartu su kitomis kitą funkciją atliekančiomis lempomis, su kuriomis ta lempa gali būti tarpusavyje sujungta, po tos funkcijos patvirtinimo ženklo simbolio dedamas pasviręs brūkšnys (/). Tačiau jei kartu negali įsižiebti tik priekinis rūko žibintas ir artimųjų šviesų žibintas, tas pasviręs brūkšnys dedamas po rūko žibinto simbolio, kuris rašomas arba atskirai, arba simbolių junginio gale. Ant 4 priedo [3] reikalavimus atitinkančių mazgų, bet tik ant tų, į kuriuos tiekiama 6 V arba 12 V įtampa, šalia kaitinimo lempos laikiklio dedamas simbolis, kurį sudaro pasvirusiu kryžiuku (x) užbrauktas skaičius 24. Artimųjų šviesų žibintas ir priekinis rūko žibintas gali būti tarpusavyje sujungti, jei toks junginys nepažeidžia Direktyvos 76/756/EEB reikalavimų. 4.3. EB sudėtinės dalies tipo patvirtinimo ženklą reikia pritvirtinti prie žibinto lęšio ar iš viso prie vieno iš lęšių; šį ženklą reikia pritvirtinti taip, kad jis nenusitrintų ir būtų gerai matomas net ir sumontavus tuos žibintus transporto priemonėje. 4.4. Patvirtinimo ženklo sudarymo tvarka. 4.4.1. Atskirieji žibintai: EB sudėtinės dalies tipo patvirtinimo ženklo pavyzdžiai pateikti 3 priedėlio 1 paveiksle. 4.4.2. Sugrupuotieji, kombinuotieji ir tarpusavyje sujungtieji žibintai: 4.4.2.1. 3.4 punkte numatytais atvejais apšvietimo ir šviesos signaliniam įtaisui, į kurį įeina priekinis rūko žibintas ir kiti žibintai, suteikiant vieną EB sudėtinės dalies tipo patvirtinimo numerį, galima pritvirtinti vieną EB sudėtinės dalies tipo patvirtinimo ženklą, kurį sudaro: 4.4.2.1.1. stačiakampis, kuriame įrašyta raidė "e", po kurios eina sudėtinės dalies tipo patvirtinimą suteikusios valstybės narės skiriamasis skaičius ar raidės (žr. 4.2.1 punktą); 4.4.2.1.2. bazinis patvirtinimo numeris (žr. 4.2.2 punktą, pirmąją sakinio pusę); 4.4.2.1.3. prireikus – tam tikra rodyklė tiek, kiek ji susijusi su žibintų junginio visuma. 4.4.2.2. Šis ženklas gali būti bet kurioje sugrupuotųjų, kombinuotųjų ar tarpusavyje sujungtųjų žibintų vietoje, jei tik: 4.4.2.2.1. sumontavus žibintus, ženklas yra matomas; 4.4.2.2.2. jokio sugrupuotųjų, kombinuotųjų ar tarpusavyje sujungtųjų žibintų sudėtinės dalies negalima išimti, kartu nenuimant patvirtinimo ženklo. 4.4.2.3. Bet kuris žibinto identifikavimo simbolis, atitinkantis tą direktyvą, pagal kurią buvo suteiktas EB sudėtinės dalies tipo patvirtinimas, kartu su eilės numeriu (žr. 4.2.2 punktą, antrąją sakinio pusę), o prireikus – raidė "D" ir tam tikra rodyklė žymimi: 4.4.2.3.1. ant tam tikro šviesą spinduliuojančio paviršiaus; 4.4.2.3.2. arba nurodoma kartu su kita informacija tokiu būdu, kad kiekvieną iš sugrupuotųjų, kombinuotųjų ar tarpusavyje sujungtųjų žibintų būtų galima lengvai identifikuoti. 4.4.2.4. Šio ženklo segmentų matmenys turi būti ne mažesni už minimaliuosius pavienių ženklų matmenis, nurodytus atitinkamose direktyvose, pagal kurias buvo suteiktas EB sudėtinės dalies tipo patvirtinimas. 4.4.2.5. Su kitais žibintais sugrupuoto, kombinuoto ar tarpusavyje sujungto žibinto EB sudėtinės dalies tipo patvirtinimo ženklo pavyzdžiai pateikti 3 priedėlio 2 paveiksle. 4.4.3. Su kitais žibintais tarpusavyje sujungti žibintai, kurių lęšiai gali būti naudojami ir kitiems priekinių žibintų tipams: 4.4.3.1. galioja 4.4.2 punkte pateiktos nuostatos; 4.4.3.2. be to, naudojant tą patį lęšį, ant jo galima nurodyti skirtingų priekinių žibintų ar žibintų mazgų tipų patvirtinimo ženklus, jei tik ant priekinio žibinto pagrindinio korpuso, net jei jo ir negalima atskirti nuo lęšio, taip pat yra 2.3 punkte minėta vieta ir nurodyti faktinių funkcijų patvirtinimo ženklai; 4.4.3.3. jei skirtingų tipų priekiniai žibintai sudėti į vieną korpusą, ant to korpuso galima nurodyti skirtingus patvirtinimo ženklus. 4.4.3.4. Žibintų, tarpusavyje sujungtų su priekiniu žibintu, EB sudėtinės dalies tipo patvirtinimo pavyzdžiai pateikti 3 priedėlio 3 paveiksle. 5. TIPO MODIFIKACIJOS IR PATVIRTINIMŲ PAKEITIMAI 5.1. Darant pagal šią direktyvą patvirtinto tipo pakeitimus, galioja Direktyvos 70/156/EEB 5 straipsnio nuostatos. 6. GAMYBOS ATITIKTIS 6.1. Galioja bendroji taisyklė, reikalaujanti pagal Direktyvos 70/156/EEB 10 straipsnio nuostatas imtis gamybos atitikties užtikrinimo priemonių. 6.2. Direktyvos 70/156/EEB X priedo 2.3.5 punkte nurodyti bandymai – tai nurodytieji 5 priedo 3 punkte ir 6 priede, o kriterijai, pagal kuriuos atliekama pavyzdžių atranka X priedo 2.4.2 ir 2.4.3 punktuose minėtiems bandymams – tai nurodytieji šios direktyvos II priedo 1 punkte minėtų dokumentų 7 priede. 6.3. Patvirtinimą suteikusi valdžios institucija paprastai leidžia surengti vieną patikrinimą kas dveji metai. 1 priedėlis +++++ TIFF +++++ +++++ TIFF +++++ 2 priedėlis +++++ TIFF +++++ +++++ TIFF +++++ 3 PRIEDĖLIS EB SUDĖTINĖS DALIES TIPO PATVIRTINIMO ŽENKLO PAVYZDŽIAI +++++ TIFF +++++ 1a paveikslas +++++ TIFF +++++ 1b paveikslas Įtaisas, ant kurio yra pirmiau pateiktas EB sudėtinės dalies tipo patvirtinimo ženklas, yra Vokietijoje (e1) pagal šios direktyvos reikalavimus (02) patvirtintas priekinis rūko žibintas, kuriam suteiktas bazinio patvirtinimo numeris yra 1471. 1a paveiksle parodyta, kad šio priekinio rūko žibinto lęšis pagamintas iš plastiko medžiagos ir kad jis negali įsižiebti kartu su jokiu kitu žibintu, su kuriuo jis gali būti tarpusavyje sujungtas. 1b paveiksle parodyta, kad šis žibintas gali įsižiebti kartu su bet kuriuo kitu žibintu, su kuriuo jis gali būti tarpusavyje sujungtas. +++++ TIFF +++++ 2 paveikslasSugrupuotųjų, kombinuotųjų ir tarpusavyje sujungtųjų žibintų supaprastintas žymėjimas, kai vienas ar daugiau žibintų yra vieno mazgo dalis(Vertikaliosios ir horizontaliosios linijos reiškia šviesos signalinio įtaiso formą. Jos nėra patvirtinimo ženklo dalis)A PAVYZDYS +++++ TIFF +++++ B PAVYZDYS +++++ TIFF +++++ C PAVYZDYS +++++ TIFF +++++ D PAVYZDYS Pastabos: Čia pateikti keturi patvirtinimo ženklai (A, B, C ir D pavyzdžiai) – tai keturi variantai, kuriuos galima naudoti apšvietimo ir šviesos signaliniams įtaisams žymėti tuomet, kai du ar daugiau žibintų yra vieno sugrupuotųjų, kombinuotųjų ar tarpusavyje sujungtųjų žibintų mazgo dalys. Šie patvirtinimo ženklai rodo, kad šis įtaisas buvo patvirtintas Vokietijoje (e1), kad jam suteiktas 7120 bazinis numeris ir kad jį sudaro šios dalys: Priekinis gabarito žibintas (A), patvirtintas pagal Direktyvos 76/758/EEB II priedo reikalavimus, eilės Nr. 02, skirtas montuoti kairiajame šone; Priekinis žibintas (HCR), turintis artimųjų šviesų spindulį, suprojektuotą naudoti esant kairiakrypčiam ir dešiniakrypčiam eismui, ir tolimųjų šviesų spindulį, kurio didžiausias stipris yra tarp 86250 ir 101250 žvakių (tai nurodo skaičius 30), patvirtintas pagal Direktyvos 76/761/EEB V priedo reikalavimus, eilės Nr. 02, ir turintis lęšį, pagamintą iš plastiko medžiagos (PL); Priekinis rūko žibintas (B), patvirtintas pagal Direktyvos 76/762/EEB reikalavimus, eilės Nr. 02, ir turintis lęšį, pagamintą iš plastiko medžiagos (PL); 1a kategorijos priekinis posūkio rodiklio žibintas, patvirtintas pagal Direktyvos 76/759/EEB reikalavimus, eilės Nr. 01. +++++ TIFF +++++ 3 paveikslasŽibintas, sujungtas arba sugrupuotas su pagrindinius žibintu Šiame pavyzdyje parodytas žymėjimas, naudojamas žymėti lęšį, skirtą naudoti skirtinguose žibintų tipuose, t. y.: priekiniuose žibintuose, turinčiuose artimųjų šviesų spindulį, suprojektuotą naudoti esant abiejų krypčių eismo sistemoms, ir tolimųjų šviesų spindulį, kurio didžiausias stipris yra tarp 86250 ir 101250 žvakių (tai nurodo skaičius 30), patvirtintuose Vokietijoje (e1) pagal Direktyvos 76/761/EEB IV priedo reikalavimus, eilės Nr. 04, kuriems suteiktas 7120 bazinis numeris ir kurie tarpusavyje sujungti su priekiniais rūko žibintais, patvirtintais pagal Direktyvos 76/762/EEB reikalavimus, eilės Nr. 02, arba: priekiniuose žibintuose, turinčiuose trumpųjų šviesų ir artimųjų šviesų spindulį, skirtuose naudoti esant abiejų krypčių eismo sistemoms, patvirtintuose Vokietijoje (e1) pagal Direktyvos 76/761/EEB II priedo reikalavimus, eilės Nr. 01, kuriems suteiktas 7122 bazinis numeris ir kurie tarpusavyje sujungti su prieš tai minėtais priekiniais rūko žibintais, arba: net ir abiejuose prieš tai minėtuose priekiniuose žibintuose, patvirtintuose naudoti kaip vienas žibintas. Ant priekinio žibinto korpuso turi būti nurodytas tik vienas galiojantis patvirtinimo numeris, pavyzdžiui: +++++ TIFF +++++ arba +++++ TIFF +++++ arba +++++ TIFF +++++ arba +++++ TIFF +++++ II PRIEDAS TECHNINIAI REIKALAVIMAI 1. Galioja techniniai reikalavimai, pateikti JT/EEK reglamento Nr. 19, konsoliduojančio šiuos dokumentus: - 02 pakeitimų grupę, į kurią įeina 02 pakeitimų grupės 1–4 papildymai( [1]), - 02 pakeitimų grupės 5 papildymas, įskaitant Reglamento Nr. 19 3 peržiūrėto leidimo ištaisymus [2], - 02 pakeitimų grupės 6 papildymą [3], - 02 pakeitimų grupės 7 papildymą [4], - 02 pakeitimų grupės 8 papildymą [5], 1 ir 5–8 dalyse bei 3–7 prieduose, išskyrus tai, kad: 1.1. Ten, kur pateikta nuoroda į "Reglamentą Nr. 37", reikia suprasti, kad tai nuoroda į "Direktyvos 76/756/EEB VII priedą". 1.2. 5.1 punkte nuoroda į "2.2.3 punktą" - tai nuoroda į "šios direktyvos I priedo 1.3.1 punktą". 1.3. 5 priedo 1.1 punkte ir 1 priedėlyje A lentelės pavadinime nuoroda "šio reglamento 2.2.4 punktas" reiškia nuorodą į "šios direktyvos I priedo 1.3.2. punktą". 1.4. 5 priedo 1.2 punkte ir 1 priedėlyje B lentelės pavadinime nuoroda "šio reglamento 2.2.3 punktas" reiškia nuorodą į "šios direktyvos I priedo 1.3.1. punktą".1.5. 5 priedo 2.4.2 punkte nuoroda "2.2.4.1.1" reiškia nuorodą į "šios direktyvos I priedo 1.3.2.1.1 punktą". 1.6. 7 priedo 2.3 ir 3.3 punktuose nuoroda į "12 punktą" reiškia nuorodą į "Direktyvos 70/156/EEB 11 straipsnį". 1.7. 6 priedo 2.5 punkte nuoroda "šio reglamento 11.1 punktas" reiškia nuorodą į "Direktyvos 70/156/EEB X priedo 2.1 punktą". " [1] Šios direktyvos II priedo 1 punkte minėtų dokumentų. [2] Šios direktyvos II priedo 1 punkte minėtų dokumentų. [3] Šios direktyvos II priedo 1 punkte minėtų dokumentų. [1] [2] [3] [4] TRANS/WP.29/568. [5] TRANS/WP.29/617. --------------------------------------------------